Diari Oficial de la Generalitat Valenciana


Sumari del DOGV 5326, del 17-08-2006 (2006/8864)

Informació pública del projecte de reparcel·lació de les unitats d'actuació números 1, 2 i 5 Nord del Palància, expedient 25/02 PL.
-----------------------------------------------------------------------------------------------------------------------------------

### Dades del document

Número de DOGV
:   5326

Data del DOGV
:   17-08-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/8864


Organisme emissor
:   Ajuntament de Sagunt

Tipus de document
:   Anunci

Informació pública del projecte de reparcel·lació de les unitats d'actuació números 1, 2 i 5 Nord del Palància, expedient 25/02 PL. [2006/S8864]  
Mitjançant la present, li comuniquem, que el regidor delegat d'Urbanisme (en virtut de les atribucions atorgades per resolució de l'Alcaldia núm. 3.779 de data 3 de novembre de 2003), amb data 29 de juny de 2006, ha adoptat la següent:  
Resolució del regidor delegat d'Urbanisme número 236.  
Informació pública del projecte de reparcel·lació de les unitats d'execució números 1, 2 i 5 Nord del Palància. Expedient 25/02-PL.  
Vist que l'agent urbanitzador de les unitats d'execució números 1, 2 i 5 Nord del Palància, presenta amb data 27 de juny de 2006, número de registre d'entrada 39.385, projecte de reparcel·lació de les esmentades unitats format per la documentació següent:  
Document 1 de 6: memòria.  
Document 2 de 6: annex I. Aportacions. Tom I.  
Document 3 de 6: annex I. Aportacions. Tom II.  
Document 4 de 6: annex II. Vol.  
Document 5 de 6: annex III. Adjudicacions. Tom I.  
Document 6 de 6: annex III. Adjudicacions. Tom II.  
Vist que el cap de secció d'Urbanisme amb data 28 de juny de 2006 s'informa:  
Vista la documentació de proposta de projecte de reparcel·lació presentada per l'agent urbanitzador de les unitats d'execució 1, 2 i 5 del Nord del Palància, cal fer les consideracions següents:  
1. Obres connexes:  
En relació amb les observacions realitzades en el document de la memòria, pàgina 31, sobre el tractament de part de les obres com a connexes de l'àmbit limítrof, serà necessari que s'aporte la corresponent justificació dels percentatges usats, de l'abast de l'assumpció de l'excés per part de l'agent urbanitzador, de en quina mesura la quantitat prevista en els distints acords municipals d'aprovació d'este PAI no li dóna cobertura, etc.  
En l'acord d'aprovació definitiva es recolliran les conclusions procedents respecte d'esta previsió.  
2. Simultaneïtat d'obres d' urbanització i edificació  
Estes estan prohibides expressament per l'acord d'aprovació del PAI. Tot això sense perjudici de l'alternativa establida per acord plenari de 29 de juny de 2006, a la qual, si s'escau, s'haurà d'acollir expressament l'agent urbanitzador en els termes exposats en l'acord.  
3. Afecció per inici de l'expedient de la delimitació del riu Palància:  
En la descripció a efectes d'inscripció registral de les parcel·les resultants destinades a zones verdes limítrofs al riu i en els equipaments, en la proporció corresponent, s'haurà de recollir amb caràcter cautelar que estos terrenys dotacionals estan afectats per l'esmentat procediment de delimitació, i s'especificarà a quina superfície afecta este procediment.  
Per una altra banda, totes les parcel·les que confronten amb el riu Palància, s'han vist afectades per la delimitació proposada per la CHJ, hauran de reflectir esta circumstància tant en la descripció de les parcel·les d'aportació com en les de resultat. A tals efectes s'haurà d'indicar exactament la superfície en la qual es veu afectada.  
4. Carretera de la diputació:  
En la descripció dels terrenys dotacionals s.haurà de descriure el tram de carretera que és de titularitat de la Diputació. No forma part de la carretera nacional tal i com figura en el plànol 4 de la memòria.  
5. Tractament dels terrenys dotacionals adscrits:  
Els terrenys que figuren en el MSC VII i en Sant Cristòfol s'hauran d'identificar ja replantejats en tots el seus límits, i s'identificaran sobre el terreny les superfícies d'incorporació i cessió.  
6. Centre de transformació en zona verda:  
El projecte de reparcel·lació se subordina a què la solució de soterrament del CT que se situa en zona verda siga resolta satisfactòriament en el projecte d'urbanització. En cas contrari s'hauria de situar en parcel·la edificable.  
7. Adjudicacions municipals generades per aportacions:  
Respecte dels sobrants de la N-340, caldrà citar en la descripció del títol el conveni de cessió d'estos terrenys per part de l'Estat a favor d'este ajuntament.  
Respecte dels terrenys escolars, caldrà que se cite amb caràcter personal a la Conselleria d'Educació als efectes que facen les manifestacions oportunes per part d'esta sobre la consideració d'estos terrenys com de titularitat municipal, així com la percepció per l'ajuntament de les indemnitzacions pel vol de la guarderia que es va a demolir.  
8. Garanties de la retribució en terrenys a l'agent urbanitzador:  
No es descriuen les garanties que l'agent urbanitzador haurà de constituir com a conseqüència de la percepció de terrenys en concepte de retribució. S'haurà d'esmenar eixe extrem.  
9. Dissolució de pro indivisos:  
Caldrà ajustar-se durant el període d'informació pública al desig exprés d'aquells copropietaris que disposen d'una quota de participació en la copropietat d'origen suficient com per a obtindre una parcel·la d'adjudicació independent. El document d'aprovació definitiva s'haurà d'arreplegar este extrem.  
Extrem que s'assenyala expressament en este acord als efectes oportuns de no donar per vàlids els requeriments de dissolució de pro indivisos que es pogueren fer sobre estes parcel·les.  
Tots estos extrems s'hauran d'esmenar en el document refós a aportar per l'agent urbanitzador als efectes de l'aprovació definitiva.  
Atés que de forma simultània este projecte s'està tramitant expedient de modificació puntual del pla parcial del sector. Este document es troba ajustat a esta proposta de modificació i açò comporta que l'aprovació definitiva d'este se subordine que es procedisca a una aprovació definitiva del pla parcial.  
Atés que el projecte de reparcel·lació s'haurà d'ajustar a les actuacions prèvies a l'aprovació, se seguixen les pautes de l'article 169 i següents de la Llei 16/1995, Urbanística Valenciana, en relació amb els articles 394 i següents del Reglament d'Ordenació i Gestió Territorial i Urbanística.  
Atés que l'alcaldessa presidenta ostenta, entre altres l'atribució per al tràmit dels instruments de gestió, d'acord amb les previsions de l'apartat J) de l'article 21 de la Llei 7/1981, de 2 d'abril de Bases de Règim Local.  
Atés que mitjançant resolució de l'alcaldia de data 3 de novembre de 2003, número de resolució 3.779, es resol delegar en el regidor d'Urbanisme i Manteniment, l'obertura de períodes d'informació pública d'instruments de gestió urbanística.  
A la vista de tot l'anterior, es resol:  
Primer. Sotmetre a tràmit d'informació pública el projecte de reparcel·lació de les unitats d'actuació números 1, 2 i 5 Nord del Palància de data, d'entrada en este ajuntament el 27 de juny de 2006, número de registre d'entrada 39.385 i compost per la documentació relacionada en el primer vist, mitjançant edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat, i se li comunica de la possibilitat de formular al·legacions durant el termini d'un mes, comptador des de la publicació de l'esmentat en el Diari Oficial de la Generalitat.  
Segon. Remetre avís del contingut als titulars registrals i cadastrals afectats per l'actuació.  
Sagunt, 29 de juny de 2006.. El regidor delegat d'Urbanisme: Francesc Fernández.